Махфуз, Нагиб

Нагиб Махфуз (1911-æм азы 11 декабры, Каир — 2006-æм азы 29 августы; ) у зындгонд мысираг фыссæг-романист, драматург, сценарист æмæ араббаг дунейы иунæг Нобелы премий лауреат литературæйæ.

 Цардафыст 
Нагиб Махфуз райгуырд Каиры 1911-æм азы, паддзахадон кусæджы бинонтæм. Каиры университеты ахуыр кодта философи æмæ литературæ, 1934-æм азы каст фæци философийы факультет.

1972-æм азы онг куыста куыд паддзахадон кусæг, разамынд-иу лæвæрдта Кинойæн æххуысгæнæн фондæн, уыди Культурæйы министрады консультант.

Йæ уацмыстæм гæсгæ либералон фыссæг уыди, уымæй бирæтæ разы нæ уыдысты. 1994-æм азы фыссæгæн балæбурдта фанатик æмæ йæ йæ кардæй фæцæф кодта.

Махфуз фæмард 2006-æм азы 29 августы.

Æдæппæтæй Нагиб Махфуз ныффыста 50 роман æмæ уацауы фылдæр. Уыдонæй се ’рдæг кинофильмты бындур фесты.

 Фиппаинæгтæ 

Категори:Литературæйы Нобелы премийы лауреаттæ
Категори:Араббаг фысджытæ
Категори:Мысыры фысджытæ